ทำให้ลูกพี่ลูกน้องไว้ใจคุณ รักษาความสัมพันธ์กับลูกพี่ลูกน้อง
การกลับไปติดต่อลูกพี่ลูกน้องอีกครั้งจะทำให้คุณเริ่มได้รับความไว้วางใจจากเธอและทำให้เธอเริ่มชอบคุณ ครั้งแรกๆ ให้ส่งข้อความธรรมดาๆ ไปหาเพื่อที่คุณจะได้ไม่ทำให้เธออึดอัดหรือไม่ให้เธอทำให้คุณอึดอัด  การเข้าหาลูกพี่ลูกน้องมีหลายวิธี ไม่ว่าจะเป็นจดหมาย อีเมล หรือโทรศัพท์ไปหา โซเชียลมีเดียก็เป็นอีกทางเลือกหนึ่งเหมือนกัน คุณอาจจะเข้าไปเป็นเพื่อนกับเธอใน Facebook (อีกครั้ง) หรือติดตามเธอใน Instagram การกระทำเล็กๆ น้อยๆ แบบนี้อาจทำให้คุณได้ติดต่อกันมากขึ้น เริ่มจากข้อความทั่วไป เช่น "เราเคยสนิทกันมากแล้วหนูก็คิดถึงพี่เสมอนะ เราติดต่อกันบ่อยกว่านี้ก็ดีนะคะถ้าพี่โอเค" ข้อความแบบนี้บอกให้เธอรู้ว่าคุณรู้สึกอย่างไรและทำให้เธอต้องเป็นฝ่ายติดต่อกลับมาด้วย อย่าพูดเรื่องปัญหาหรือประเด็นในครอบครัวที่เคยเกิดขึ้น มันมีเวลาและสถานที่ที่คุณจะพูดถึงเรื่องนี้ได้ และโดยทั่วไปแล้วคุณสองคนจะรู้เองว่าเมื่อไหร่ที่คุณพร้อมจะคุยเรื่องนี้กันแล้ว  อย่าดูถูกหรือวิพากษ์วิจารณ์เธอไม่ว่าจะในรูปแบบใดก็ตาม ถ้าคุณไม่มีอะไรดีๆ จะพูด ให้รอจนกว่าคุณจะปฏิบัติกับเธอดีๆ อย่างให้เกียรติให้ได้ก่อนจะดีกว่า ถ้าคุณไม่มีข้อมูลติดต่อของลูกพี่ลูกน้อง ให้ถามคนในครอบครัวหรือใช้ search engine ออนไลน์อย่าง Google เพื่อค้นหาที่อยู่อีเมลหรือเบอร์โทรศัพท์ของเธอ การเป็นผู้สื่อสารที่ดีนั้นมีอยู่ 2 ส่วนคือการพูดและการฟัง พูดคุยกับลูกพี่ลูกน้องและฟังว่าเธออยากพูดอะไร ซึ่งจะทำให้เธอเห็นว่าคุณอยากจะคุยกับเธอและอยากจะสานสัมพันธ์กับเธอจริงๆ  ติดต่อกันอยู่เสมอ พอคุณกลับไปสานสัมพันธ์กับลูกพี่ลูกน้องอีกครั้งแล้ว ให้ติดต่อเธออยู่เสมอๆ ไม่ได้หมายความว่าคุณต้องตอบข้อความหรือโทรศัพท์หาเธอทันที แต่การติดต่อเธออยู่เป็นประจำจะช่วยสร้างความไว้ใจระหว่างคุณสองคนขึ้นมาได้ หนึ่งในองค์ประกอบที่สำคัญที่สุดที่จะทำให้คุณได้รับความไว้วางใจจากลูกพี่ลูกน้องก็คือรับฟังเธอ ทำให้เธอเห็นว่าความสนใจและปัญหาของเธอสำคัญกับคุณ เช่น ถ้าเธอมีปัญหาที่โรงเรียนหรือมีปัญหากับเพื่อนๆ ให้พูดคุยถึงความรู้สึกของเธอและช่วยเธอหาวิธีแก้ปัญหา การบอกความลับของกันและกันก็ช่วยทำให้คุณได้รับความไว้วางใจจากลูกพี่ลูกน้องได้เหมือนกัน แค่อย่าเอาความลับของเธอไปบอกใครเพราะมันอาจจะทำให้เกิดปัญหาระหว่างกันได้ ทำให้ลูกพี่ลูกน้องรู้สึกสบายใจและผ่อนคลายเวลาคุยกับคุณหรือเวลาอยู่ด้วยกัน การให้เกียรติเธอและการรู้จักยืดหยุ่นจะทำให้เธอไว้ใจคุณและทำให้เธอชอบคุณมากขึ้น  ลูกพี่ลูกน้องอาจมีความเชื่อและค่านิยมที่ไม่เหมือนคุณ คุณควรเคารพและเห็นคุณค่าของความแตกต่างเหล่านั้นเพื่อแสดงให้เห็นว่าคุณอยากจะสานสัมพันธ์กับเธอจริงๆ  การให้เกียรติได้แก่การไม่ดูถูกลูกพี่ลูกน้องหรือคนในครอบครัวของเธอ การเยาะเย้ย การฟ้องเรื่องของเธอกับผู้ใหญ่ หรือการเอาความลับของเธอไปบอกคนอื่นคือสัญญาณของการไม่ให้เกียรติกัน พอคุณมีโอกาสได้ติดต่อกับลูกพี่ลูกน้องเป็นประจำแล้ว ให้นัดเจอกัน แต่อย่านัดเจอกันในงานรวมญาติ เพราะมันจะกดดันมากๆ และยิ่งทำให้ปัญหาแย่เข้าไปใหญ่ การเจอกันครั้งแรกๆ ควรเป็นนัดธรรมดาๆ ชวนไปดื่มกาแฟ ทานข้าวกลางวัน ไปดูหนัง หรือไปดูการแข่งขันกีฬา พอคุณเจอกันในช่วงระยะเวลาสั้นๆ บ่อยๆ แล้ว ค่อยนัดกันแบบใช้เวลาร่วมกันยาวๆ ทีหลัง มันเป็นเรื่องปกติที่บางเวลาคุณอาจจะไม่ได้ติดต่อลูกพี่ลูกน้องบ่อยๆ หรือมาเจอกันได้ แต่การส่งข้อความธรรมดาๆ อย่าง “เป็นไงบ้าง หวังว่าพี่คงสบายดีนะคะ” ก็เป็นการบอกให้เธอรู้ว่าเธอสำคัญกับคุณ   ติดต่อลูกพี่ลูกน้องผ่านทางเว็บไซต์ต่างๆ อย่าง Facebook และ Twitter โทรศัพท์หรือส่งข้อความหาเธอ คุณอาจจะส่งข้อความผ่านทาง sms แบบเก่าหรือใช้บริการส่งข้อความฟรีผ่านทาง Line หรือ Facebook chat ก็ได้ การพูดคุยทางวิดีโอออนไลน์ผ่านทางแอพพลิเคชั่นอย่าง Skype หรือ FaceTime ก็ทำให้คุณติดต่อสื่อสารกันอย่างสนิทสนมขึ้นได้อย่างง่ายดาย นอกเหนือจากการติดต่อหากันแล้ว การแสดงให้ลูกพี่ลูกน้องเห็นว่าคุณห่วงใยเธอก็เป็นเรื่องที่ดีเหมือนกัน ซึ่งสามารถทำได้หลายวิธีตั้งแต่การจำวันเกิดเธอได้ไปจนถึงเสนอตัวช่วยเหลือเธอแก้ปัญหาต่างๆ  การจำวันสำคัญต่างๆ ของลูกพี่ลูกน้องได้จะช่วยรักษาความสัมพันธ์ที่ดีระหว่างคุณสองคน จดวันเกิด วันครบรอบ และเหตุการณ์สำคัญที่กำลังจะมาถึงเอาไว้เพื่อที่คุณจะได้ส่งคำอวยพรหาเธอในวันเหล่านั้นได้ เสนอให้ความช่วยเหลือแก่ลูกพี่ลูกน้องเวลาที่เธอมีปัญหา และยังเป็นการแสดงให้เห็นว่าคุณห่วงใยเธอด้วย ซึ่งอาจจะเป็นอะไรง่ายๆ อย่างการช่วยดูลูกให้เธอตอนที่พี่เลี้ยงประจำขอลาหยุด ช่วยเธอทำการบ้าน หรือช่วยเธอเลือกซื้อเสื้อผ้าชิ้นพิเศษ มันเป็นเรื่องธรรมดาที่ความสัมพันธ์ก็ต้องมีขึ้นมีลงกันบ้าง แต่การปฏิบัติตนอย่างให้เกียรติและทำให้ความสัมพันธ์มีแต่เรื่องดีๆ เสียเป็นส่วนใหญ่จะทำให้คุณสามารถรักษาความสัมพันธ์ไว้ได้ในระยะยาว  คุณจะต้องเจออารมณ์หรือช่วงเวลาที่เป็นลบบ้างเป็นครั้งคราวเวลาคุยกันหรืออยู่ด้วยกัน พยายามรับมือกับสถานการณ์นี้อย่างใจเย็นและเคารพอีกฝ่าย จากนั้นดำเนินความสัมพันธ์ต่อไป การเลี่ยงดราม่าในครอบครัวจะช่วยให้ความสัมพันธ์ระหว่างคุณกับลูกพี่ลูกน้องเต็มไปด้วยการให้เกียรติและมีแต่เรื่องดีๆ
เข้าหาเธอ. เป็นผู้สื่อสารที่ดี. ให้เกียรติและยืดหยุ่น. นัดเจอกันนอกงานรวมญาติ. ติดต่อกันอยู่เรื่อยๆ. แสดงความห่วงใยต่อไป. ทำให้ความสัมพันธ์เต็มไปด้วยการให้เกียรติและเรื่องดีๆ.
https://www.wikihow.com/Get-Your-Cousin-to-Like-You https://www.wikihow.com/Get-Your-Cousin-to-Like-You
Gaining Your Cousin's Trust Maintaining the Relationship with Your Cousin